Diari Oficial de la Generalitat Valenciana


Sumari del DOGV 9739, del 05-12-2023 (2023/12033)

Extracte de la Resolució de 2 de novembre de 2023, de la vicerectora d'Estudis de la Universitat de València, per la qual es convoquen les ajudes a l'estudi de la Universitat de València per a l'alumnat guanyador de la fase local de l'olimpíada d'economia que tindrà lloc durant el curs acadèmic 2023-2024, i s'aproven les bases que regulen aquesta convocatòria.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9739

Data del DOGV
:   05-12-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/12786


Data del document
:   07-11-2023

Organisme emissor
:   Universitat de València

Tipus de document
:   Extracte

Descriptors 

:   * Universitat de València

Extracte de la Resolució de 2 de novembre de 2023, de la vicerectora d'Estudis de la Universitat de València, per la qual es convoquen les ajudes a l'estudi de la Universitat de València per a l'alumnat guanyador de la fase local de l'olimpíada d'economia que tindrà lloc durant el curs acadèmic 2023-2024, i s'aproven les bases que regulen aquesta convocatòria. [2023/12435]  
BDNS (identif.): 730263.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/730263)  
  
Primer. Beneficiaris  
Pot participar en aquesta convocatòria l'alumnat de centres d'ensenyament públic i privat de la província de València matriculat en el curs 2023-2024 en l'assignatura Empresa i Disseny de Models de Negoci de 2n de Batxillerat.  
  
Segon. Objecte  
Ajudes a l'estudi atorgades per la Universitat de València per a l'alumnat guanyador de la fase local de l'olimpíada d'economia.  
  
Tercer. Bases reguladores  
La convocatòria està publicada en l'URL següent:  
https://webges.uv.es/uvTaeWeb/MuestraInformacionEdictoPublicoFrontAction.do'accion=inicio&idEdictoSeleccionado=61938  
  
Aquesta convocatòria, les dates en què es realitzaran les proves, els terminis d'inscripció i els resultats es publicaran en el tauler d'anuncis de la Universitat de València (tauler.uv.es), en la pàgina web del centre que s'encarrega de l'organització, així com en el portal web de la Delegació per a la Incorporació a la Universitat (www.uv.es/incorporaciouv).  
  
  
Quarta. Quantia  
Els deu estudiants que resulten guanyadors/es en la fase local de l'olimpíada d'economia rebran una ajuda a l'estudi per valor de 1.000 € cadascun (l'import total de la convocatòria és de 10.000 €), que es farà efectiva, mitjançant transferència bancària en finalitzar el període de matrícula, una vegada comprovat que l'estudiant s'ha matriculat en el primer curs d'una titulació de grau d'un centre propi de la Universitat de València.  
  
Cinqué. Termini de presentació de sol·licituds  
La inscripció començarà el dia 20 de febrer de 2024 i finalitzarà el dia 21 de març 2024.  
  
Sisé. Altres dades  
Les ajudes a l'estudi obtingudes són personals i intransferibles, i es poden fer efectives en els dos cursos següents a l'obtenció. Si l'alumnat ha estat guanyador de les fases locals d'una o més olimpíades, successivament o simultàniament, pot fer efectiva una única ajuda a l'estudi per a una única titulació de la Universitat de València.  
  
  
València, 7 de novembre de 2023. La rectora, p. d. (DOGV 30.05.2022), la vicerectora d'Estudis: María Isabel Vázquez Navarro.